ᱛᱚᱞᱟᱛᱚᱞ ᱜᱷᱚᱨ

ᱛᱚᱞᱟᱛᱚᱞ ᱜᱷᱚᱨ (English: Talatal Ghar) ᱫᱚ ᱟᱥᱟᱢ ᱨᱮᱭᱟᱜ ᱥᱤᱵᱽᱥᱟᱜᱚᱨ ᱨᱮᱭᱟᱜ ᱨᱚᱝᱯᱩᱨ ᱨᱮ ᱢᱮᱱᱟᱜ ᱟᱦᱚᱢ ᱥᱚᱨᱜᱚᱫᱮᱣ ᱠᱚ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱢᱤᱫ ᱨᱟᱡᱽᱢᱚᱦᱚᱞ ᱠᱟᱱᱟ ᱾ ᱛᱚᱞᱟᱛᱚᱞ ᱜᱷᱚᱨ ᱟᱦᱚᱢ ᱨᱟᱡᱭᱚ ᱨᱮᱭᱟᱜ ᱥᱢᱨᱤᱛᱤ ᱪᱤᱱᱦᱟᱹ ᱢᱩᱫᱽᱨᱮ ᱡᱚᱛᱳ ᱠᱷᱚᱱ ᱢᱟᱨᱟᱝ ᱜᱮᱭᱟ ᱾ ᱨᱟᱡᱟ ᱨᱩᱫᱨᱚ ᱥᱤᱝᱦᱚ ᱫᱚ ᱑᱗᱐᱗ ᱥᱟᱞ ᱨᱮ ᱟᱭᱟᱜ ᱨᱟᱡᱽᱫᱷᱟᱱᱤ ᱜᱚᱲᱜᱟᱣ ᱠᱷᱚᱱ ᱨᱚᱝᱯᱩᱨ (ᱩᱱ ᱚᱠᱛᱮ ᱫᱚ ᱛᱮᱝᱜᱟᱵᱟᱲᱤ ᱢᱮᱱ ᱛᱮᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱱᱟ) ᱠᱚ ᱩᱪᱟᱹᱲ ᱠᱮᱫᱟ ᱾ ᱩᱱᱤ ᱜᱮ ᱛᱚᱞᱟᱛᱚᱞ ᱜᱷᱚᱨ ᱵᱮᱱᱟᱣ ᱮᱦᱚᱵ ᱠᱮᱫᱟ, ᱢᱮᱱᱠᱷᱟᱱ ᱮᱛᱚᱦᱚᱵ ᱨᱮᱫᱚ ᱩᱱᱟᱹᱜ ᱴᱤᱠᱟᱹᱣᱜ ᱡᱤᱱᱤᱥ ᱛᱮᱫᱚ ᱵᱟᱭ ᱵᱮᱱᱟᱣ ᱟᱠᱟᱫ ᱛᱟᱦᱮᱸᱱᱟ । ᱩᱱᱤ ᱫᱚ ᱠᱩᱪ ᱵᱤᱦᱟᱨ ᱠᱷᱚᱱ ᱜᱷᱚᱱᱚᱥᱭᱟᱢ ᱧᱩᱛᱩᱢᱟᱱ ᱵᱮᱱᱟᱣᱤᱡ ᱮ ᱟᱜᱩ ᱞᱮᱫᱮᱭᱟ ᱟᱨ ᱨᱚᱝᱯᱩᱨ ᱨᱮᱭᱟᱜ ᱱᱟᱣᱟ ᱨᱟᱡᱽᱫᱷᱟᱱᱤ ᱵᱮᱱᱟᱶ ᱨᱮᱭᱟᱜ ᱵᱷᱟᱨᱮ ᱮᱢᱟᱫᱮᱭᱟ ᱾ ᱛᱟᱭᱚᱢ ᱛᱮ ᱩᱱᱤ ᱨᱮᱱ ᱛᱟᱭᱚᱢ ᱯᱤᱲᱦᱤ ᱨᱟᱡᱟ ᱨᱟᱡᱮᱥᱥᱚᱨ ᱥᱤᱝᱦᱚ ᱦᱚᱛᱮᱛᱮ ᱤᱴᱟᱹ ᱛᱮᱭ ᱵᱮᱱᱟᱣ ᱚᱪᱚ ᱠᱮᱫ ᱠᱚᱣᱟ ᱾ ᱪᱮᱛᱟᱱ ᱫᱚᱞᱟᱱ ᱚᱠᱟᱫᱳ ᱱᱤᱛ ᱡᱷᱟᱞᱠᱟᱣᱜ ᱠᱟᱱ, ᱚᱱᱟ ᱫᱚ ᱠᱟᱴ ᱟᱨ ᱮᱴᱟᱜ ᱞᱮᱠᱟᱱ ᱡᱤᱱᱤᱥ ᱛᱮ ᱠᱟᱸᱫᱽᱦᱟ ᱠᱚ ᱛᱮᱭᱟᱨ ᱞᱮᱫᱟ, ᱚᱠᱟᱫᱚ ᱢᱚᱣᱟᱢᱚᱨᱤᱭᱟ ᱞᱟᱹᱲᱦᱟᱹᱭ, ᱵᱟᱨᱢᱤ ᱟᱠᱨᱚᱢᱚᱱ ᱟᱨ ᱤᱝᱨᱟᱹᱡᱽ ᱠᱚ ᱡᱮᱨᱮᱫ ᱞᱮᱫᱟ ᱾ ᱫᱚᱞᱟᱱ ᱫᱚ ᱗ ᱛᱟᱞᱟ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱫᱽᱨᱮ ᱔ ᱴᱤ ᱫᱚ ᱚᱛ ᱪᱮᱛᱟᱱ ᱨᱮ ᱧᱮᱞᱚᱜ ᱠᱟᱱᱟ ᱟᱨ ᱥᱟᱨᱮᱡ ᱓ ᱛᱟᱞᱟ ᱫᱚ ᱦᱟᱥᱟ ᱞᱟᱛᱟᱨ ᱨᱮ ᱢᱮᱱᱟᱜ-ᱟ, ᱟᱨ ᱚᱱᱟᱫᱚ ᱤᱝᱨᱟᱹᱡᱽ ᱚᱠᱛᱮ ᱨᱮ ᱪᱟᱹᱵᱽᱦᱤ ᱠᱚ ᱞᱟᱜᱟᱣ ᱞᱮᱫᱟ ᱾ Photo gallery ᱥᱟᱹᱠᱷᱭᱟᱹᱛ